Wes-Kaap - rampgebied by Gansbaai Courant | Xplorio
Wes-Kaap - rampgebied
Hiermee 'n verklaring deur die uitvoerende hoof van Agri Wes-Kaap, mnr Carl Opperman.
"Agri Wes-Kaap het groot waardering vir die versoek deur die provinsiale minister van Plaaslike Regering en Omgewingsake, mnr Anton Bredell, en die minister van Landbou, Toerisme en Ekonomiese Aangeleenthede, mnr Alan Winde, om die Wes-Kaap as rampgebied te klassifiseer.
Landboutoestande in veral die Weskus Distriksmunisipaliteit en die Sentraal Karoo is uiters kommerwekkend en die landelike ekonomieë wat deur die afgelope droogte beïnvloed is, gaan 'n lang tydperk neem om te herstel.
Agri Wes-Kaap is besig met opnames oor waar die behoefte aan voer in die provinsie die grootste is en waar voer beskikbaar is. Persone wat pitvoer, hawer, kuilvoer, koringstrooi, hooi, lusern, gars, lupine of finansiële bydraes kan skenk, word versoek om vir Johanne Rossouw by Agri Wes-Kaap by (021) 860 3804 of johanne@awk.co.za te skakel."